L-Ewropa ma tistax tippermetti li l-gvern Amerikan jispija fuq iċ-ċittadini tagħha u għalhekk huwa importanti ħafna li nistabbilixxu l-leġiżlazzjoni tal-protezzjoni tad-data saħqu l-MPE f'dibattitu mal-Kummissarju tal-Ġustizzja Viviane Reding. Ir-regoli tal-protezzjoni għandhom "japplikaw għall-kumpaniji kollha li joperaw fl-UE , irrispettivament min-nazzjonalità'' qaloet Reding. Aħna ma nistawx nippermettu l-gvern Amerikan jispija fuq iċ-ċittadini tal-UE, anke jekk din hija kwistjoni ta 'sigurtà, saħqet Veronique Mathieu (PPE, FR). Birgit Sippel (S & D, DE) wissiet li d-data qiegħda tintuża anka għall-kontroll tal-immigrazzjoni u mhux biss sabiex jiġġieldu t-terroriżmu. "L-alleati tagħna qiegħdin jittrattawna bħala suspettati u mhux bħala ħbieb ", qalet Sophia in't Veld (ALDE, NL). Wara l-laqgħa tagħha mal-Avutak Ġenerali tal-Istati Uniti Eric Holder fl-Irlanda, l-Kummissarju Reding qalet li " l-leġiżlazzjoni dwar il-protezzjoni tad-data se tistabbilixxi miżuri stretti ħafna ta' protezzjoni" Hija saħqet li se jkun hemm grupp ta' esperti li se jindirizzaw din is-sitwazzjoni. Il-MPE talbu li jkunu infurmati dwar kwalunkwe xogħol mill-grupp tal-espperti. Judith Sargentini (Greens / EFA, NL) xtaqet tkun taf "min huma dawn l-esperti u meta se jibdew il-ħidma tagħhom?''. Timothy Kirkhope (ECR, UK) talab għal "investigazzjoni serja sabiex jinġabru fatti dettaljati". Iktar informazzjoni Stqarrija għall-Istampa Prism: Reazzjoni tal-MPE Kumitat LIBE Aqsam din il-paġna ma' ħaddieħor: Irreġistra biex tirċievi l-aġġornamenti b'mail